এমআইটি ল্যাবে ২০০৮ সাল থেকেই মানুষের মুখাবয়ব ও কন্ঠ বিশ্লেষণ বিষয়ে গবেষণা শুরু করেন এহসান হক। পরবর্তীতে ওয়াল্ট ডিজনির গবেষণাগারে এমন এক স্বয়ংক্রিয় রোবট নিয়ে কাজ করেন যা দেখতে, শুনতে ও নিজের সিদ্ধান্ত নিতে পারে। ধারাবাহিক কাজের অংশ হিসেবে ২০১০ সালে আইবিএমের গবেষণাগারে বুদ্ধিমান বিজ্ঞাপন যন্ত্র তৈরি করেন যা পথে চলতে থাকা মানুষের গতিবিধি, বয়স, পরনের কাপড়ের রং ইত্যাদি বুঝে বিজ্ঞাপন করতে পারে!